b'\n_START_ARTICLE_\nYtre Samlafjorden\n_START_PARAGRAPH_\nYtre Samlafjorden er en del av Samlafjorden og Hardangerfjorden i Jondal og Kvam kommune. Fjorden har innl\xc3\xb8p i s\xc3\xb8rvest mellom selve tettstedet Jondal og T\xc3\xb8rvikbygd og strekker seg 12 kilometer nord\xc3\xb8stover til Indre Samlafjorden. S\xc3\xb8rvest for Samlafjorden ligger Hissfjorden._NEWLINE_Mellom Jondal og T\xc3\xb8rvikbygd g\xc3\xa5r det ferjesamband. Litt \xc3\xb8st for T\xc3\xb8rvikbygd blir fjorden langt mye bredere, cirka 10 kilometer, og p\xc3\xa5 nordsiden der ligger tettstedene Norheimsund, som er kommunesentret i Kvam, og \xc3\x98ystese. \xc3\x98ysteseelva renner ut i \xc3\x98ystese. Rett s\xc3\xb8r for Norheimsund ligger bygda Vik\xc3\xb8y. Mellom Norheimsund og \xc3\x98ystese ligger B\xc3\xb8rveneset. Ut i fjorden fra \xc3\x98ystese ligger Kvams\xc3\xb8y. _NEWLINE_P\xc3\xa5 s\xc3\xb8rsiden av fjorden ligger bygdene Sv\xc3\xa5sand og Herand. Rett nord for Herand stiger fjellet Samlen opp til en h\xc3\xb8gde p\xc3\xa5 686 meter over havet. Samlen og Samlaneset som ligger nedenfor fjellet har gitt navn til hele dette fjordstykket og markerer grensen mellom Ytre og Indre Samlafjorden. Den nordlige grensen mellom disse to fjordene ligger ved Fyksesund, en 10 kilometer lang sidefjord til Samlafjorden.'